text: [{"text_idx": "#000003", "text": "626: Osoo janaabaa hin dhiqatin manaa bahuun dilii qabaa?"}, {"text_idx": "#000004", "text": "Gaafii: Jaarsaa fi Jaartiin walitti dabalamanii eega janaabayaniin booda, osoo qaama hin dhiqatin janaabuma saniin gara dalagaa deemuu keessatti badiin jiraa?"}, {"text_idx": "#000005", "text": "Deebisaa: Ilmi namaa karaa garagaraatiin janaabayuu danda\u2019a. Tokko jaarsaa fi jaartiin yoo walitti ida\u2019amaniidha. Kan lammataa ammoo manaamaan walitti dabalamuudha. Kun lameenuu dhiqannatti haajama. Haa ta\u2019u malee dhiqannaa tursiisuun rakkoo hin qabu. Ramadaana keessa namni suhuuraaf ka\u2019e, suhuura nyaatee niyyatee soomana isaa eega jalqabeen booda dhiqachuu ni danda\u2019a. kanaafuu yeroo sanitti dhiqachuu dhabuun isaa sun soomana hin miidhu. Haaluma wal fakkaatuun namni janaabaye osoo hin dhiqatin manaa yoo bahellee badiin irra hin jirtu."}, {"text_idx": "#000007", "text": "Kanaafuu Janaabaadhaan deemuun rakkoo takkallee hin qabu. Badiidha jedhames irratti hin katabamu. Haa ta\u2019u malee osoo salaatni hin gahin yoo bishaan argatan bishaaniin dhiqatuu barbaachisa. Yoo bishaan dhabame ammoo tayamumma godhuun ni danda\u2019ama."}, {"text_idx": "#000008", "text": "Janaabaa osoo hin dhiqatin tursiisuun rakkoo hin qabu. Fakkeenyaaf namni hedduun osoo janaabaa qabu rafuu ni danda\u2019a. Haga yeroo salaata fajriititti tursiisee salaata dursee dhiqachuu ni danda\u2019a. Ta\u2019ullee rafuu isaatiin dura wudu\u2019a gochuun ni jaalatama. Hadiisa Umar gabaase keessatti, Ergamaan Rabbii SAW, \u201cNamni tokko osoo janaabaa qabu rafuu danda\u2019aa?\u201d jedhamanii gaafataman. Rasuulli (SAW) \u201cEeyyan ni danda\u2019a. Garuu yoo barbaade wudu\u2019a godhee haa rafu\u201d jedhanii deebisan."}, {"text_idx": "#000009", "text": "Namni janaabaa qabu ji\u2019a soomanaa keessatti osoo janaabaa hin dhiqatin soomana niyyatee qabatuu danda\u2019a. Haa ta\u2019u malee haga aduun baatutti eeguu hin qabu. Akkuma sa\u2019aan salaata fajrii seeneen dhiqatuu isa barbaachisa."}, {"text_idx": "#000010", "text": "November 16, 2022 at 1:06 amNamni tokko janaabee sa\u201daatii salaata subji qorraan dhiqachuuf ni dhukkuba yoo ta\u2019e akkam ta\u2019uu qaba?Reply\nNovember 13, 2022 at 10:31 pmFunuunni soomana cabsuu danda\u2019aaReply"}, {"text_idx": "#000011", "text": "Namni tokko janaabee sa\u201daatii salaata subji qorraan dhiqachuuf ni dhukkuba yoo ta\u2019e akkam ta\u2019uu qaba?"}, {"text_idx": "#000012", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]